سردار نقوی امروہوی

پروفیسر سردار نقوی امروہوی (پیدائش:21 مارچ، 1941ء - وفات: 5 فروری، 2001ء ) پاکستان کے ممتاز اردو مرثیہ گو شاعر تھے۔

 حالات زندگی اور تعلیمی سفر 
سید سردار محمد نقوی المعروف سردار نقوی 21 مارچ، 1941ء کو امروہہ، اتر پردیش، برطانوی ہندوستان میں پیدا ہوئے۔ والد کا نام سید انوار محمد نقوی تھا۔Bio-bibliography.com - Authors ابتدائی تعلیم کا سلسلہ امروہہ ہی میں اپنی والدہ کے نانا حکیم سید حیدر نظر کی زیرِ نگرانی ہوا۔ تقسیم ہند کے بعد اپنے وطن سے ہجرت کر کے کراچی آ گئے اور یہیں باقی تعلیم مکمل کی۔ کراچی یونیورسٹی سے بی ایس سی (آنرز) اور 1962ء میں ایم ایس سی (ریاضی) کی اسناد حاصل کیں ۔https://rekhta.org/ebooks/urdu-marsiya-pakistan-mein-zameer-akhtar-naqvi-ebooks تعارف سردار نقوی، صفحہ 377، اردو مرثیہ پاکستان میں از ضمیر اختر نقوی

 کیرئیر کا آغاز 
پروفیسر سردار نقوی نے ملازمت کی ابتدا 1963ء میں جیالوجیکل سروے ڈپارٹمنٹ سے کی۔ 1965ء تک اسٹنٹ ڈائریکٹر کی پوسٹ پر رہے پھر گورنمنٹ کالج برائے طلبہ، کوئٹہ میں شعبہ جیالوجی کے استاد اور بانی کی حیثیت سے خدمات کا آغاز کیا تاہم 1970ء میں کراچی آ گئے اور یہاں محکمہ تعلیم کے مختلف اہم عہدوں پر فائز رہے۔ 1977ء میں ڈی جے کالج کراچی کے شعبہِ جیالوجی میں استاد مقرر ہوئے اور 1997ء میں بحیثیت پروفیسر اور سربراہِ شعبہ جیالوجی کے (ذاتی درخواست پر قبل از وقت) ریٹائرمنٹ لے لی۔سوانحی خاکہ، کتاب پرسہ، سردار نقوی، ناشر پروفیسر سردار نقوی اکیڈمی

 شعر و سخن 
انھوں شاعری کی ابتدا 1957ء میں سولہ برس کی عمر میں کی۔ ابتدا میں ہی ترقی پسند تحریک سے متاثر ہوئے اور اپنی شاعری کا رشتہ انسانی دکھ اور آلام سے جوڑا۔ انھوں نے نعت، منقبت، غزل، مرثیہ ہر صنف میں لکھا۔ تاہم مرثیہ گوئی میں ملک گیر شہرت پائی۔ ایک عرصہ تک ریڈیو پاکستان کراچی اور پی ٹی وی پر ان کا مرثیہ تحت اللفظ ہر سال باقاعدگی سے پیش ہوا۔ سردار نقوی جب گورنمنٹ کالج، کوئٹہ میں تعینات تھے اس دوران اس شہر میں اردو مرثیہ متعارف کرنے کا سہرا بھی ان کے اور اثر جلیلی صاحب کے سر باندھا جاتا ہے۔ وہ جدید مرثیہ نگاروں میں ایک منفرد اسلوب کے حامل تھے۔ عاشور کاظمی نے ان کی مرثیہ گوئی میں کلاسیکی اور جدید طرز کا موازنہ ان الفاظ میں کیا ہے۔

 نمونہِ کلام 

<div style='text-align: center;'>
نعتیہ اشعار

<div style='text-align: center;'>
غزل

سردار نقوی ::::: رنگ اِک آتا رہا چہرے پہ اِک جاتا رہا ::::: Sardar Naqvi | اردو محفل فورم

<div style='text-align: center;'>
مرثیہ کا بند

 تدوین، تصانیف اور تراجم 
 گریہِ فرات
 کربلا شناسی
 مستقبل کی نسلوں کے نام حضرت علی کا پیغام
 تہذیبوں کا تصادم اور تفاہم
 پروفیسر کرار حسین (مرحوم )کی سلسلہ تقاریر 'مطالعہِ قرآن ' کی تلخیص ( 8 کتب )
  فاطمہ فاطمہ ہے  ڈاکٹر علی شریعتی کی کتاب کا ترجمہ
 ڈاکٹر علی شریعتی کے متعددمقالات کا فارسی سے اردو ترجمہ

 وفات 
سردار نقوی کی وفات 5 فروری 2001ء کو کراچی میں ہوئی اور انھیں کراچی کے قبرستان  وادیِ حسین  میں دفن کیا گیا۔

 حوالہ جات 

زمرہ:1941ء کی پیدائشیں
زمرہ:2001ء کی وفیات
زمرہ:اردو مرثیہ نگار
زمرہ:بیسویں صدی کے شعرا
زمرہ:پاکستانی تحت اللفظ مرثیہ خوان
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:پاکستانی معلمین
زمرہ:جامعہ کراچی کے فضلا
زمرہ:کراچی کے مصنفین